open-index/open-wikipedia-markdown huggingface dataset:
Jacoba van Heemskerck

**Jacoba van Heemskerck** *van Beest* (født 1876 i Den Haag, død  1923 i Domburg) var en nederlandsk kvinnelig maler som assosieres med oppkomsten av kubisme og abstrakt kunst i Nederland.

Hun studerte kunst ved det kongelige akademiet i Haag, hadde private studier hos maleren Hart Nibbrig og dro videre til Paris, til Eugene Carrières atelier, Académie Carrière. Dette var ikke et vanlig skritt å ta for kvinner på denne tiden.

Etter dette tok hun opphold i hjembyen, inntil hun og partneren Marie Tak van Poortvliet flyttet til Domburg på Zeelands Nordsjø-kyst, der de lot et hus bygge og fortsatte å dyrke kontakten med avant-garden i kunstverdenen. Partneren fikk seg etter hvert en stor samling arbeider av kjente kunstnere, som for eksempel Fernand Léger og Vasilij Kandinskij.

Hun kjente godt til kunstretningene, og var påvirket av kubismen og Rudolf Steiners antroposofiske fargeteorier. På dette grunnlaget er kontraster, som skarpe farger mot dempede, og horisontale elementer mot vertikale, viktige virkemidler. I 1910 malte hun sammen med Piet Mondrian. De gjorde gjerne hver sin versjon av samme landskap. Som ham beveget hun seg via luminismen og kubismen til den abstrakte kunsten, men mens hans kunst ble stadig mer geometrisk i formen, ble hennes åpnere, friere og mer intuitiv.

Van Heemskerck fortsatte hele livet å prøve å avbilde verdenen hun bar i seg; for å oppnå dette brukte hun mye symbolikk, som seilskip, broer og trær. Hun brukte klare farger og konturer. Utover i karrieren ble bildene mer og mer abstrakte, uten helt å forlate det en kunne kjenne igjen. Denne abstraheringen brakte henne berømthet og suksess, spesielt i Tyskland. I galleriet «Der Sturm» i Berlin ble hennes verker utstilt hvert eneste år fra 1913 og frem til hennes død.

Hun gikk etter hvert i glemmeboken, bortsett fra at nazi-regimet erklærte arbeidene for «entartet» i 1937. Det ble også beslaglagt fire av hennes arbeider.
Dette var situasjonen frem til Gemeentemuseum Den Haag arrangerte den første utstillingen med hennes verker i 1982. Den gang ble hennes velskapte glassmalerier ansett for å være et slags merkelig eksperiment, mens studier foretatt i begynnelsen av 2000-tallet viser at det var omvendt. Hennes malerier og tegninger var et forvarsel for glassmaleriene hun laget helt på slutten av karrieren. I glassmaleriene endte hennes søken etter å forbinde farger og lys. Disse hadde stort sett forblitt uoppdaget, og for utstillingen i den Haag i 2005 ble tre av de ni vinduene hun hadde laget til Marinekasernen i Amsterdam spesielt restaurert. Det ble utgitt monografier til begge utstillingene – på nederlandsk.

## Referanser




## Litteratur
* Monografien og katalogen fra utstillingen i 2005 *Jacoba van Heemskerck van Beest, Schilderes uit roeping*,  Waanders Uitgevers.

## Eksterne lenker
* Biografi på Institute of Netherlands historys nettsted (nederlandsk)
* Lenke til informasjon fra Gemeentemuseum den Haag 2005 (nederlandsk)
Galitsj

**Galitsj** (russisk: Га́лич) er en by i Kostroma oblast i Russland. Byen ligger på sørbredden av Galitsjsjøen, rundt 110&nbsp;km nordøst for Kostroma. Innbyggertall: 19&nbsp;151 (folketelling 2002), 21&nbsp;700 (folketelling 1989).

## Historie
Byen ble første gang nevnt i krøniker i 1234, som *Grad Merskij* (dvs., byen til Merjaene). Den utviklet seg gradvis til et av de største sentrene for utvinning av salt i Øst-Europa, og overskygget den sørlige byen Halytsj som den er oppkalt etter. På 1200-tallet var byen styrt av en yngre bror av Aleksander Nevskij, og ble i hans linje til 1363, da moskovittene erobret byen og jaget den herskende familien til Novgorod.

1400- og 1500-tallet kalles med rette Galitsj' gullalder. På den tid kontrollerte byen mesteparten av den russiske handelen i salt og pelsverk. Dmitrij Sjemjaka og andre lokale fyrster hevdet sin rett til Moskvas krone, og tre av dem tok faktisk Moskvas kreml i besittelse under den store føydale krig.

De middelalderske jordvollene ble ytterligere befestet på 1400- og 1500-tallet, og er senere kjent som *Sjemjakabakkene*. Polakkene brente byen ned til grunnen i 1612. Peter den store rev ned en tre-kreml. Byen gikk ytterligere tilbake i og med overføringen av Russlands utenrikshandel fra Arkhangelsk til St. Petersburg.

## Økonomi og næringsliv

Galitsj Mobilkranfabrikk (russisk: ОАО Галичский автокрановый завод) produserer rundt 20&nbsp;% av Russlands samlede produksjon av mobile kraner. 

Byens industri fremstiller også stålfat, sko og klær. Det er også et sagbruk i byen.

Byen er et mindre knutepunkt på den transsibirske jernbanen. 

## Kultur
Historiske monumenter i Galitsj omfatter forskjellige bygninger fra keiserdømme-perioden i russisk historie. Spesielt bemerkelsesverdig er Paisijevklosteret, grunnlagt tidlig på 1300-tallet og med en femkuplet katedral fra 1500-tallet og en trekuplet kirke fra 1642.

## Referanser


## Eksterne lenker
* 
* Byportal for Galitsj (russisk)
* Galitsj Mobilkranfabrikk (russisk)
* Uoffisiell side om Galich (russisk)
Kjell Bjørgeengen

**Kjell Bjørgeengen** (født 1951) er en norsk kunstner som jobber med skulptur, video og installasjoner. Innen bruk av video i installasjoner har han vært en pioner i Norge. Han har også opparbeidet seg en betydelig internasjonal posisjon.

Fra utgave 5/1977 var han redaktør av Gnisten, organ for Kommunistisk Universitetslag i Oslo. 

Bjørgeengen var i perioden 1996 til 2002 professor ved Statens kunstakademi i Oslo.

I 2004 viste Bjørgeengen en større utstilling i Nasjonalmuseet for kunst, arkitektur og design. Av hans største installasjoner er *[[Verket i Tårnsalen]]* i Bergen Kunstmuseum som han har lagd sammen med Aernoudt Jacobs. Ved Kuben videregående skole i Oslo står han bak videoinstallasjonene *Her I* og *Her II*, bestående av to rekker av integrerte skjermer som viser en blanding av abstrakte bilder og bilder fra skolens arkitektur.

## Referanser


## Eksterne lenker
*
Oqaluffikoq

**Oqaluffikoq** er navnet på kirken i bygda Itilleq i Sisimiut kommune på vestkysten av Grønland. 

Kirken sto opprinnelig i gamle Thule (Uummannaq i Qaanaaq kommune), det nåværende Dundas. Kirken ble bygd i 1933, og ble flyttet til Itilleq i 1962, etter at befolkningen ble tvangsflyttet fra Uummannaq til Qaanaaq da Thule Air Base ble etablert.

Den er nylig restaurert. Her ligger også bygdas bibliotek, som brukes både av bygdeskolen (Itillip Atuarfia) og den øvrige befolkningen. Biblioteket kan også bestille bøker fra Sisimiut. 

I tillegg til gudstjeneste hver søndag brukes kirken også til sosiale sammenkomster, og i turistsesongen holdes det foredrag her for turistene. 

## Eksterne lenker
* Bilde av kirken da den sto i Thule
Makarjev

**Makarjev** (russisk: Мака́рьев) er en by i Kostroma oblast i Russland. Byen ligger på høyre bredd av elva Unzja (en sideelv til Volga), rundt 180&nbsp;km øst for Kostroma. Innbyggertall: 7&nbsp;600 (2005 est), 7&nbsp;847 (folketelling 2002).

Makarjev ble grunnlagt i 1439 som en bosetning rundt Makarijevo-Unzjenskijklosteret. Byen ble tidligere kalt *Makarjev-na-Unzje* for å unngå forveksling med en bosetning med samme navn i Nizjnij Novgorod oblast.

## Referanser


## Eksterne lenker
* 
* Fakta om byen Makarjev
* Om Makarjevs byvåpen
Eric Griffiths

**Eric Ronald Griffiths** (født 31. oktober 1940, død 29. januar 2005) var den første gitaristen i The Quarry Men. Han forlot gruppen sommeren 1958. Griffiths arbeidet i fengselsvesenet mesteparten av sitt liv. I 1997 kom de gjenlevende Quarrymen-medlemmene, inkludert Griffiths, sammen og utga et nytt album. Det ble en betydelig suksess og gruppen var ofte på turne frem til 2004. Griffiths døde av kreft i sitt hjem i Edinburgh.

## Referanser


## Eksterne lenker
* John Lennon's Original Quarrymen
Verket i Tårnsalen

***Verket i Tårnsalen*** er en navnløs installasjon som har fått dette navnet av publikum. Senere er navnet tatt i bruk av verkets opphavsmenn. Verket er lagd av den norske kunstneren Kjell Bjørgeengen og Aernoudt Jacobs. Det befinner seg i den såkalte *Tårnsalen* i Bergen Kunstmuseum, det tidligere *Lysverket* i Bergen.

Selve verket består av tretten små golvmonterte høytalere og syv store flatskjermer i ett stort hvitt rom med et tårnoverbygg som slipper lyset ned fra store vindusflater. Høytalerne spiller av prosesserte feltopptak, mens skjermene blir brukt til å formidle syntetiserte bilder i blåhvite toner. Fordi bildene er syntetiserte er det uklart om de skal oppfattes som datakunst eller videokunst.

Det er kommentert at dette verket er så referanseløst at det nærmer seg privatspråket. Dette står i skarp kontrast til Wickensteins regelbaserte teorier. Jacobs mener at persepsjon er viktig i hans akustiske installasjoner og hva lytteren legger i de lydene han formidler. Det kan derfor legges i dette at han mener kunsten er i et privatspråk. Bjergeengen på sin side mener at kunstverket ikke er ferdigstilt slik det står. Dette kan oppfattes som at kunstneren overlater regelbyggingen til beskueren.

For kunstnerne er det viktig å formidle at lyden som spilles ikke er støy, men et strukturert lydbilde fra virkeligheten.

## Eksterne lenker
* Kjell Bjørgeengen
* Aernoudt Jacobs
Manturovo

**Manturovo** (russisk: Мантурово) er en by i Kostroma oblast i Russland. Byen ligger på høyre bredd av elva Unzja (en sideelv til Volga), rundt 250&nbsp;km nordøst for Kostroma. Innbyggertall: 18&nbsp;900 (2005 est), 19&nbsp;457 (folketelling 2002).

Landsbyen Manturovo ble første gang nevnt i 1617. Den fikk innvilget bystatus i 1958.

Manturovo ble knyttet til jernbanen St. Petersburg &ndash; Vjatka i 1908. Siden da har den utviklet seg fra en stille landsby til et senter for skogsindustri, inkludert en stor finerfabrikk. 

## Referanser


## Eksterne lenker
*
Aernoudt Jacobs

**Aernoudt Jacobs** (født 1968 i Wilrijk, Belgia) er en belgisk komponist og lydkunstner. Hans kunstneriske lydarbeider er et resultat av feltundersøkelser hvor lydopptakene brukes i komposisjoner. Lyder som understøtter kjennsgjerninger, minner og omstendigheter brukes for å oppnå lydbilder som hensetter lytteren i spesielle sinnsstemninger. Han bruker psyko-akustiske teorier til å påvirke selve lyttingen, og for å forsterke og endre lydens fysiske, rommlige og emosjonelle karakter.

Jacobs er utdannet arkitekt.

## Referanser


## Eksterne lenker
*
Grønlandskommisjonen

**Grønlandskommisjonen** (dansk: **Grønlandskommissionen**) var en kommisjon som ble nedsatt i 1948 av danske og grønlandske myndigheter.

Danmarks daværende statsminister, Hans Hedtoft, var sentral i etableringen av denne kommisjonen. 

Kommisjonen ble etablert i et forsøk på å bedre levestandarden blant grønlenderne. De gjorde en utredning, og leverte i 1950 sin inntilling, som bl.a. anbefalte at Grønlands status som koloni skulle opphøre, slik at de ble innlemmet i Danmark som et amt. Kommisjonen ble deretter oppløst. 

I 1953 ble forslaget gjennomført – Grønland ble ved grunnlovsendringen av 5. juni 1953 dansk amt. Dette betød bl.a. at grønlenderne ble likestilt med befolkningen i Danmark, økonomisk og juridisk. 

I tiåret etter kommisjonens innstilling ble det også bevilget store beløp til modernisering og utbygging av det grønlandske samfunnet. Dels forsøkte man å fjerne statsmonopolet på handel, dels forsøkte de å bedre vilkårene for utenlandske investeringer på Grønland. Dette skulle føre til etableringer av industri på Grønland, med påfølgende økonomisk vekst. På denne måten skulle det også bli mulig å bygge ut skoleverket og helsevesenet, og bedre boligstandarden der. 

## Kuriosa
*Grønlandske Kathrine Chemnitz og danske Kirstine Ladefoged Jensen var de eneste kvinnene som satt i Grønlandskommisjonen
Kortslutning

En elektrisk **kortslutning** er noe som skjer når to spenningsførende leder berører hverandre i et elektrisk system. Det kan også forekomme kortslutning ved overslag eller lysbue. En kortslutning i et elektrisk system kan forekomme når leder som fører strøm til for eksempel en stikkontakt får et brudd på isolasjonen og kommer i kontakt med hverandre eller eventuelt andre ledende deler i anlegget som har et elektrisk potensial. Hvis lederen kommer i kontakt med en annen ledende del er det ofte en jordfeil. 

Kortslutning er en vanlig årsak til brann i norske boliger.

## Beregninger
Det er mulig å beregne hvor stor strøm som kommer til å oppstå i kortslutningspunktet, dette er også en beregning som skal utføres av autoriserte elentreprenører for å sikre anlegget mot langvarige kortslutninger og for å sjekke at utstyret som blir montert tåler strømmen som oppstår. Måleinstrument kan benyttes for å få et nøyaktig tall etter at installasjonen er ferdig, men for å velge riktige dimensjoner på både sikringer og kabler burde det beregnes på forhånd. Det er nemlig ikke garantert at sikringen løser ut ved lengre avstander mellom vernet og punktet som man henter strømmen fra (stikkontakten).
Dette er normalt ikke noe problem ved mindre installasjoner, eksempelvis boliger og leiligheter, derimot kan det vise seg å være et problem i større bygg som industribygg, skoler og kontorbygg hvor avstanden fra sikringen til forbrukspunktet kan være mange meter. Hvis kabelen som fører strømmen er for lang vil aldri sikringen kunne registrere at det faktisk er en kortslutning ute på anlegget. I IT-nett og TT-nett går det an å gjøre en forenklet beregning for å finne ut strømmen som går gjennom en kortslutning på anlegget, ofte beregnet/målt ved matepunktet.

**Ik3pmaks** = (1,05 × Un) ÷ (√3 × (Zytre + (Rfase × l))) = ... kA

hvor

Ik3pmaks = Den største kortslutningsstrømmen målt i kiloampere
1,05 = Normert spenningsfaktor
Un = Hovedspenningen målt i volt
Zytre = Impedans i foranliggende nett målt i mΩ
Rfase = Faseresistans i kabelen målt i mΩ/m
l = Kabellengde målt i meter

(Man regner alltid med maks antall faser, i de fleste tilfeller 3)

Det er også mulig å beregne minste kortslutningsstrøm, noe som også er viktig for å sjekke at vernet som beskytter mot kortslutning faktisk klarer å "se" feilstrømmen.

**Ik2pmin** = (0,95 × Un) ÷ (2 × 1,2 × (Zytre + (Rfase × l)))

hvor

Ik2pmin = Den minste kortslutningsstrømemen målt i kiloampere
0,95 = Normert spenningsfaktor
Un = Hovedspenningen målt i volt
2 = Faktor for ledningslengden frem og tilbake
1,2 = Faktor for omregning av resistansen i Cu-ledere fra 20 til 70&nbsp;°C (Ved PEX- eller EPR-isolasjon benyttes faktoren 1,28)
Zytre = Impedans i foranliggende nett målt i mΩ
Rfase = Faseresistans i kabelen målt i mΩ
l = Kabellengde målt i meter

(Formelen over gjelder for PVC-isolerte ledere.)

Det finnes dataprogrammer som kan hjelpe til med kortslutningsberegningene, da dette er en ganske omfattende prosess. Dette er to enkle måter å gjøre beregningene på.

## Referanser
Helge Røragen

**Helge Røragen** (født 20. juli 1928 på Røros, død 13. mars 2013 i Østre Toten) var ordfører i Østre Toten fra 1984 til 1991. Røragen representerte Arbeiderpartiet. Han var også varaordfører i seks år.

Røragen var lærer, i likhet med flere av etterkrigstidas ordførere i Østre Toten. Han tok studentereksamen i Volda og han har lærerskoleeksamen fra Oslo i 1952. Røragen kom til Kirkenær skole i Kolbu i 1956, et sted han kjøpte som privatbolig etter at skolen ble lagt ned. Til skolen hørte noen få mål innmark og en låve med fjøs. Røragen hadde der dyrehold i småskala men mest sauedrift nesten helt til han døde. 

Røragen vakte oppsikt da han tidlig innførte bruk av lydbåndopptaker for å bedre innlæringsprosessen i engelsk for bygdas unge.

Han ble tilsatt som rektor ved den nye Smeby skole i 1965, der han virka fram til 1993. Helge Røragen var gift med Annie, f. Freberg og hadde to døtre.

## Kilder
* Rosseland, Leiv: *Skole i den trivelige bygda. Det kommunale skoleverk i Østre Toten gjennom skiftende tider*, Østre Toten 1994.
Halldis

**Halldis** og **Haldis** er kvinnenavn med opprinnelse i de norrøne ordene *hallr*, «helle», og *dís*, «søster, kvinne, gudinne».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Halldis Moren Vesaas (1907–1995), norsk lyriker
* Haldis Reigstad (f 1939), norsk lyriker
* Halldis Sagmo, Norsk kunstner.

## Referanser


## Eksterne lenker
*
Kathrine Chemnitz

**Vilhelmine Else Kathrine Dorthe Chemnitz** (1894–1978) var en grønlandsk politiker. 

## Familie
Hennes foreldre var Kanuthus Josefsen og Juliane Kielsen. Hun giftet seg i 1917 med Jørgen Chemnitz, sammen fikk de 6 barn. 

## Yrkeskarriere
Tidlig på 1900-tallet var det ingen utdanning for jenter på Grønland. Hun fikk derfor jobb som *kiffaq*, dvs tjenestejente, hos en dansk familie. Hun ble med denne familien til Danmark, der de forsøkte å få henne inn på en husmorskole. Søknaden ble imidlertid avslått av Jens Daudgaard-Jensen, som var direktør for Den Kongelige Grønlandske Handel. Han måtte godkjenne alle utdanninger som grønlendere søkte på i Danmark. Avslaget var begrunnet i at hun ikke ville bli respektert i Danmark. 

Dette avslaget gjorde at hun senere ble en forkjemper for grønlandske kvinners utdanning. 

Chemnitzfamilien hun hadde giftet seg inn i var en innflytelsesrik og velutdannet familie. Dette bidro til at hun fikk muligheten til å bidra til å etablere den første kvinneforeningen på Grønland, i Nuuk. Hun var formann her, og da det etterhvert ble etablert flere lokale kvinneforeninger, og disse ble samlet i en landsforening i 1960 ble hun formann også for landsforeningen. Denne het «De Grønlandske Kvindeforeningers Sammenslutning» (APK – Kalaallit Nunaanni Arnat peqatigiit Kattuffiat). 

I 1948 ble hun medlem av Grønlandskommisjonen, som eneste grønlandske kvinne. Her jobbet hun i flere utvalg, og fikk bl.a. sikret etableringen av to husholdningsskoler i Qaqortoq og Aasiaat. Da utvalget ble lagt ned etter sin innstilling i 1950 ble hun tildelt «Den Kongelige Belønningsmedaille» i gull. 

## Referanser


## Kilder
* Dansk Kvindebiografisk Leksikon – Kathrine Chemnitz
Simon Dumont

**Simon Francis Dumont** (født 9. juli 1986 i Bethel i Maine i USA) er en amerikansk profesjonell skikjører. Han regnes som en av de fremste innenfor freestylebevegelsen og blant verdens beste superpipekjørere.

Dumont er særlig kjent for sin «ingenting-å-tape stil» og for sine triks (540-er og 1260-er). Han har også opptrådt i flere skifilmer, blant annet «Mind the Gap», «War», «Teddybear Crisis» og «Push». Dumont har også etablert Empire Clothing company, et selskap som lager og selger skiklær, der han har deltatt aktivt med idéer til utforming av klær og skiutstyr. Dumont er kjent for sin eksepsjonelle høyde i half-pipe konkurranser, og kommer ofte 20 fot høyt ut av half-pipen. Dumont er også kjent for sitt signaturtriks, nemlig dobbel superman salto.

## Referanser


## Eksterne lenker
*
Soligalitsj

**Soligalitsj** (russisk: Солига́лич) er en by i Kostroma oblast i Russland. Byen ligger på høyre bredd av elva Kostroma, rundt 170&nbsp;km nordøst for Kostroma. Innbyggertall: 6&nbsp;996 (folketelling 2002).

## Historie
Byen oppsto som et senter for saltverk, som forsynte ikke bare Russland, men også store deler av Skandinavia med salt. Disse saltverkene ble først nevnt i Ivan Kalitas testamente som *Sol-Galitskaja* (russisk: Соль-Галицкая, eller «Salt fra Galitsj»).

På slutten av 1300-tallet ble familien til Dmitrij Sjemjaka eiere, og forsynte ham med nødvendige inntekter til å kunne føre en langvarig krig om kontrollen over Moskva. I 1450 ble både Galitsj og Soligalitsj til slutt erobret av Vasilij II av Storfyrstedømmet Moskva. På 1500-tallet ble saltverkene utnyttet av Troitse-Sergijeva Lavra og fem andre klostre. Bosetningen ble gjentatte ganger plyndret av Kazan-tatarer og udmurter.

I 1609 ble Soligalitsj sete for en vojvod. Den ble igjen plyndret av en av de polske hærene som streifet rundt i Russland i Russlands urolige tider. I 1649 ble trebyen ødelagt av brann. Mot slutten av 1600-tallet ble et halvt dusin kirker gjenoppbygd i stein, og de står den dag i dag.

I 1708 ble Soligalitsj en del av Arkhangelsk gubernija. Sytti år senere ble det separate Kostroma gubernija dannet, med Soligalitsj som et av ujezd-sentrene.

## Økonomi og næringsliv
Byen er i dag kjent som et spa-sted, ettersom den har mineralkilder, silt- og mudderbad.

## Kjente personer fra Soligalitsj
*Gennadij Nevelskoj, russisk oppdagelsesreisende.

## Referanser


## Eksterne lenker
* Soligalitsj historie og landemerker (russisk)
Iglo

En **iglo** er en form for snøhus. Igloen er kuppel- eller halvkuleformet, og bygges av faste og harde snøblokker som legges i spiral slik at avslutningsblokken på toppen blir tilnærmet rund. Luften i snøen virker som isolasjon og bidrar til at lufttemperaturen inne og ute vil kunne variere. Ved å lage små og mere dyptliggende inngangspartier kan en hindre at der trekkes varme ut mens en oppholder seg inne. En må dog sørge for friskluft ved å lage et hull i taket.

I likhet med snøhuler er igloer midlertidige losjier som beskytter mot ekstremt vær. Snøsmelting på innsiden vil etter en tid stenge for luften, og isolasjonsevnen forringes slik at en må bygge en ny, dersom en skal bli lengre på samme stedet. 

Slike igloer brukes blant annet av inuiter når det er vinter. De fleste igloer er mellom 3 og 5 meter i diameter. En iglo som brukes når det er jakt er som regel mye mindre, mellom 1,5 meter og 2 meter. Ordet iglo kommer av inuittisk *iglu*, som betyr «hus».
Udmurter

**Udmurter** (eldre navn *votjaker*) er et finsk-ugrisk folkeslag i Russland, hovedsakelig i republikken Udmurtia og naboregionene. Ved den russiske folketellingen i 2002 var det 637&nbsp;000 udmurter i Russland. 464&nbsp;000 av dem kunne udmurtisk. De fleste udmurter har tradisjonelt vært ortodokse kristne.

Udmurtene har vært under russisk herredømme siden midten av 1500-tallet, da Russland erobret det tatarske Kazan-khanatet. Etter den russiske revolusjonen var udmurtene et av de første folkeslagene som fikk et eget autonomt område, *Den votjakiske autonome oblast*, som ble opprettet 4. november 1920. Dette området ble til *Den udmurtiske autonome sosialistiske sovjetrepublikk* 28. desember 1934. Etter at Sovjetunionen gikk i oppløsning ble Udmurtia en republikk i Den russiske føderasjon.

I 2002 bodde rundt 71&nbsp;% av udmurtene i Russland i Udmurtia, der de utgjorde 29,3&nbsp;% av befolkningen.
Jason Earles

**Jason Daniel Earles** (født 26. april 1977 i San Diego, California) er en amerikansk skuespiller. 

Han er kjent i rollen som Jackson Stewart i TV-serien ''Hannah Montana''. Han spilte også korpsnerden Ernie Kaplowitz i filmen *[[American Pie Presents: Band Camp]]*, samt Rudy i *[[Kickin' It]]* fra 2011. I 2002 giftet han seg med Jennifer Earles.

## Referanser


## Eksterne lenker
*
Neja (by)

**Neja** (russisk: Не́я) er en by i Kostroma oblast i Russland. Byen ligger på høyre bredd av elva Neja (ei sideelv til Unzja), rundt 190&nbsp;km nordøst for Kostroma. Innbyggertall: 11&nbsp;200 (2005 est), 11&nbsp;506 (folketelling 2002).

Bosetningen Neja ble grunnlagt i 1906 og fikk bystatus i 1958.

## Referanser


## Eksterne lenker
*
Nerekhta

**Nerekhta** (russisk: Не́рехта) er en by i Kostroma oblast i Russland. Byen ligger ved elva Nerekhta (ei sideelv til Solonitsa), 40&nbsp;km sørvest for Kostroma. Innbyggertall: 26&nbsp;002 (folketelling 2002).

Byen er kjent siden tidlig på 1200-tallet, men har bevart få monumenter fra gammel tid, med unntak av flere 1600-talls kirker. Den har vært kjent for sine tekstiler siden 1800-tallet. 

## Referanser


## Eksterne lenker
* Offisielt nettsted for Nerekhta
Kne

**Kne**, **kneregionen** (latin: *genu*, *regio genus*) er en kroppsregion midt på benet (*[[membrum inferiosis]]*) som forbinder låret (*[[femur]]*) med leggen (*[[crus]]*) og omfatter kneleddet (*[[Articulatio genus|art. genus]]*), kneskjellet (*patella*) og knehasen (*[[fossa poplitea]]*).

Kneregionen avgrenses av to transversalplan: Et proximalt, rett ovenfor kneskålens begynnelse (*[[basis patellae]]*) og et distalt, rett under det ventrale utspringet under skinnebenets (*[[tibia]]*) hode (*[[tuberositas tibiae]]*).

Lårbenet (*[[os femoris]]*) og skinnebenet (*[[tibia]]*) står normalt med en vinkel på 175° mot hverandre. En mindre vinkel kalles kalvbenthet (*[[genu valgum]]*) og en større vinkel kalles for hjulbenthet (*[[genu varum]]*).

Kneleddet har flere bevegelser: Fleksjon, ekstensjon, innadrotasjon og utadrotasjon.

**Kneplager**
* Meniskskade
* Korsbåndskade
* Bursitt
* Leddgikt
* Overbelastning
* Synovitt
* Patellaskade
* Vann i kneet
* Chondromalacie patella
* Kneskjellbrudd (osteochondrit)
* Sidebåndsskade
* Bakers cyste
* Jumper's knee
* Schlatters sykdom
* Knebrudd
* Senebetennelse
* Kneartrose (kneleddsslitasje)
* Bakteriell leddbetennelse
* Ploymyalgi revmatisme
* Polymyositt
* Reaktiv artritt
* Fibromyalgi
* Hypermobile ledd
* Langdistansekne
* Isjias

**Undersøkelse av kneet**
Kneleddsundersøkelsen består oftest av inspeksjon, klemming på strukturer rundt leddet, testing av kraft og bevegelighet, tester for påvisning av korsbåndskader, meniskskader og andre leddbåndskader. Ved spesielle tilfeller vil det være aktuelt for legen å tappe ut leddvæske – ved sterk hevelse eller ved behov for å undersøke leddvæsken. Ved mistanke om underliggende sykdom er det aktuelt å ta blodprøver. Røntgen, CT, MR og eventuelt artroskopi er aktuelle undersøkelser ved utredning av skader i kneet.
Adrian Sutil

**Adrian Sutil** (født 11. januar 1983 i Starnberg i Tyskland) er en tysk Formel 1-fører. Han har kjørt for teamene Midland, Spyker og Force India. I  kjørte han for Sauber.

## Karriere
Sutil debuterte i Formel 1 i 2007 for det nederlandske laget Spyker F1, tidligere Midland F1/Jordan Grand Prix. Høydepunktet var under Japans Grand Prix da han fullførte på en sterk 9.-plass i kraftig regn. Etter løpet ble Vitantonio Liuzzi på 8.-plassen gitt en 25-sekunders straff for å ha forbikjørt under gulflagg, og plassen og det siste poenget ble da gitt til Sutil. Dette var hans første poeng i Formel 1.

Før 2008-sesongen ble Spyker F1 solgt til indiske Vijay Mallya og navnet ble byttet til Force India F1 Team. Bilen denne sesongen var Spykers bil fra 2007, men med oppgraderinger samt et nytt livery. Bilen var fortsatt feltets minst konkurransedyktige bil, og Sutils eneste mulighet for poeng ble spolert han ble påkjørt bakfra av Kimi Räikkönen, for å så måtte bryte løpet mens han lå på en 4.-plass i Monaco.

Sutil fortsatte i Force India i 2009, og tok sesongens poeng i Italia når han fullførte løpet på en 4.-plass etter en sterk kvalifisering hvor han sikret seg 2.-plassen på gridden. Han satte også løpets raskeste runde.

Han fortsatte å kjøre for Force India i  og . I -sesongen ble han erstattet av Nico Hülkenberg, men da Hülkenberg i  gikk til Sauber ble Sutil igjen Force India-fører.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

**Noter til tabellen:**
*  - Brøt løpet, men ble klassifisert ettersom han hadde fullført over 90% av løpsdistansen.

## Referanser

## Eksterne lenker
* 
*
James Burrows

**James Edward Burrows** (født 30. desember 1940) er en amerikansk TV-regissør som har arbeidet innen fjernsynsmediet siden 1970-tallet. Burrows har regissert over 50 TV-piloter og var medskaper av den langvarige TV-komedien *[[Cheers]]*.

Burrows var med på å skape *Cheers* sammen med brødrene Glen og Les Charles. Brødrene var også tidligere ansatt ved MTM Enterprises og fungerte som produsenter av TV-serien *[[Taxi (amerikansk TV-serie)|Taxi]]* hvor Burrows arbeidet som husregissør for 76 episoder.

Burrows ble født i en jødisk familie i Los Angeles i California som sønn av Ruth (Levinson) og Abe Burrows, en velkjent komponist, regissør og skribent.

### TV-show

Burrows har regissert tallrike TV-show, inkludert:

* 1970-tallet – *[[The Mary Tyler Moore Show]]*, *[[The Bob Newhart Show]]*, *[[Rhoda]]*, *[[Laverne & Shirley]]*, *Busting Loose*, *[[The Ted Knight Show (1978 TV series)|The Ted Knight Show]]*, *[[Taxi (amerikansk TV-serie)|Taxi]]*, *The Associates*
* 1980-tallet – *[[Cheers]]*, *[[The Hogan Family]]*, *[[Dear John (TV-serie)|Dear John]]*, *[[Night Court]]*
* 1990-tallet – *Wings*, *[[Frasier]]*, *[[Venner for livet]]*, *[[NewsRadio]]*, *[[3rd Rock from the Sun]]*, *[[Pearl (TV series)|Pearl]]*, *[[Dharma & Greg]]*, *[[Caroline in the City]]*, *[[Will & Grace]]*, *[[George & Leo]]*
* 2000-tallet – *[[The Class (TV-serie)|The Class]]*, *[[Courting Alex]]*, *[[Two and a Half Men]]*,  *[[Back to You (TV-serie)|Back to You]]*, *[[The Big Bang Theory]]*, *[[Gary Unmarried]]*, *[[Hank (2009 TV series)|Hank]]*
* 2010-tallet – *[[Romantically Challenged]]*, *[[Mike & Molly]]*, *[[Better with You]]*, *[[$h*! My Dad Says|$#*! My Dad Says]]*, *[[2 Broke Girls]]*, *Partners*, *[[The Millers (TV-serie)|The Millers]]*, *[[Sean Saves the World]]*, *[[Friends with Better Lives]]*

I tillegg, ved 2012 hadde Burrows regissert over 50 TV-piloter.

## Referanser


## Eksterne lenker
*
Christian Skolmen

**Christian Skolmen** (født 1970) er en norsk skuespiller som siden 1995 har vært ansatt ved Nationaltheatret, der han blant annet har spilt i *[[Kongs-Emnerne]]* (Ibsen), *[[De tre musketerer]]* (Dumas) og *[[Bakkantinnene]]* (Evripides).

Han har også vært tilknyttet Torshovteatret i forestillingen *Ondskapen* (Jan Guillou), og spilt ved Trøndelag Teater i *[[Peer Gynt]]* (Ibsen). Våren 2008 spilte han i *[[Populærmusikk fra Vittula]]* på Christiania Theater. I 2010 fikk han Heddaprisen som beste mannlige medspiller for rollene som Bjørge i *Hustyrannen* på Nationaltheatret og som Richard Løvehjerte i *Ørkenstormer* på Litteraturhuset i Oslo.

På TV-skjermen har Skolmen vært å se i *[[Hunter]]* (NRK), *[[Hombres]]* (TV-Norge) og *[[Sejer]]* (NRK), sistnevnte basert på romanserien av Karin Fossum. Han var også av fem programledere i *[[Underholdningsavdelingen (TV-program, 2013)|Underholdningsavdelingen]]* i sesong 4, hvor han kommer inn for Robert Stoltenberg.

Han er sønn av underholdningsartisten Jon Skolmen.

## Utvalgt filmografi
* 2024 *[[Våre beste år (TV-serie)]]*
* 2024 *[[Min fantastiske fremmede]]*
* 2023 *[[Kongen befaler (TV-program)|Kongen befaler]]* (TV-program, deltaker)
* 2022 *[[Folk og røvere i Kardemomme by (2022)|Folk og røvere i Kardemomme by]]* (stemme)
* 2020 *[[Fjols til fjells (2020)|Fjols til fjells]]*
* 2020 *[[Aldri voksen (TV-serie)|Aldri voksen]]* (TV-serie)
* 2020 *[[Allerud VGS]]* (TV-serie)
* 2019 *[[En får væra som en er (TV-serie)|En får væra som en er]]*
* 2018 *[[Epleslang (TV-serie)|Epleslang]]*
* 2017 * Zombielars (TV- serie) 
* 2017–2019 *Best før* (TV-serie)
* 2017  *Presten (TV-serie)*
* 2016 *Svartsjøen (TV-serie)*
* [[2011]] *Spesialenheten (TV-serie)*
* [[2011]] *Sara og Selma * (TV)
* [[2009]] *En god nummer to* (TV)
* [[2008]] *Ulvenatten*
* [[2007]] *Kodenavn Hunter (TV)*
* 2007 *Titanics ti liv*
* [[2006]] *Mirakel* 
* [[2004]] *Monstertorsdag*
* [[2003]] *Buddy*
* [[2002]] *Jul på Månetoppen*

== Diskografi ==
* [[Tom Mathisen & Herodes Falsk]]: *I marinen* (1995)
* [[Tom Mathisen & Herodes Falsk]]: *Børre & Gibb* (1995)
* [[Henrik Ibsen]]: *Samfunnets støtter* (1998)
* [[Ketil Bjørnstad]]: *Old* (2001)
* [[Alf Prøysen]]-hyllest: *Nå har vi vaske golvet* (2003)
* [[Lydbokforlaget]]: *Knut Gribb &ndash; En vals med "Den grønne redsel" &ndash; og 2 andre hørespill* (2003)
* [[Bernhard Borge]]: *De dødes tjern* (2007)
* [[Alf Prøysen]]: *Prøysen 5 beste'' (2011)

## Referanser




## Eksterne lenker
* 
* Christian Skolmen hos Filmweb
* Populærmusikk fra Vittula
John Brungot

**John Fjelnset Brungot** (født 1977) er en norsk skuespiller og komiker fra Sjetnemarka i Trondheim. 

## Oppvekst og utdannelse
Brungot vokste opp i Sjetnemarka i Trondheim. Han studerte drama og teater i Trondheim før han fra 1999 til 2002 ble utdannet ved Statens Teaterhøgskole. I perioden etter at han ble uteksaminert var Brungot ansatt ved *[[Jo Strømgren Kompani]]*.

## Karriere
John Brungot har medvirket blant annet i spillefilmene *[[Mot Moskva]]* (2003) og *[[Play (2003)|Play]]* (2003), og senere spilte han i Jo Strømgrens forestilling *Departementet*. På begynnelsen av 2000-tallet var Brungot tilknyttet Rogaland Teater, der han blant annet har spilt Happy i Arthur Millers *[[En handelsreisendes død]]*, Døden i Jon Fosses *[[Dødsvariasjonar]]* og tittelrollen i Shakespeares *[[Richard III]]*. I 2007 medvirket han i Joseph Kesselrings *[[Arsenikk og gamle kniplinger]]* ved Oslo Nye Teater. Våren 2008 var John Brungot aktuell i en dramatisering av romanen *[[Populærmusikk fra Vittula]]* ved Christiania Theater.

I 2009 spilte Brungot i TV 2-serien *[[En god nummer to]]*. Fra høsten 2009 har Brungot vært fast skuespiller i satireprogrammet Hallo i uken på NRK P2.

I 2010 var John Brungot programleder for Norske talenter på TV 2 sammen med Marthe Sveberg Bjørstad. Fra høsten samme år ble han med i TV-programmet *[[Torsdag kveld fra Nydalen]]*. I 2011 var han med i *[[Schmokk]]*. I 2012 begynte Brungot å samarbeide med Otto Jespersen. De har spilt bl.a. *[[Nattskiftet]]* og *[[Nårje]]*. I 2014 var han med i påskekrimserien *[[Toget &ndash; På sporet av en morder]]* på TV&nbsp;2 sammen med Morten Ramm. Han vant prisen for årets mannlige TV-komiker under Komiprisen 2014 og var i tillegg nominert til publikumsprisen.

Brungot har stemmen til Knutsen fra musikkduoen Knutsen & Ludvigsen i animasjonsfilmene *[[Knutsen & Ludvigsen og den fæle Rasputin]]* fra 2015 og *[[Knutsen & Ludvigsen 2 – Det store dyret]]* fra 2020. I 2017 sang han *[[The Fox (sang)|The Fox]]* av Ylvis på Allsang på Grensen sammen med Emil Solli-Tangen, Christian Ingebrigtsen og et barn. Fra 2018 har han et show på Chat Noir sammen med Henriette Steenstrup.

## Filmografi
* 2012: *[[Nattskiftet]]*
* 2012-2013: *[[Nårje]]*
* 2010-2014: *[[Torsdag kveld fra Nydalen]]
* [[2015]]: *Knutsen & Ludvigsen og den fæle Rasputin* (stemme)
* [[2009]]: *En god nummer to
* 2020: *[[Allerud VGS]]* (TV-serie)
* 2020: *[[Knutsen & Ludvigsen 2 – Det store dyret]]* (stemme)
* 2022: *[[Alle hater Johan]]*
* 2022: *[[Teddybjørnens jul]]* (stemme)

## Referanser


## Eksterne lenker
* 
* 
*
James Michael Tyler

**James Michael Tyler** (født 28. mai 1962 i Winona i Mississippi, død 24. oktober 2021) var en amerikansk skuespiller. Han er mest kjent for å spille rollen som Gunther i TV-serien *[[Venner for livet]]* hvor han dukket opp i 93 episoder. Han er dermed den skuespilleren som har vært med i flest episoder, bortsett fra de seks hovedrollene.

## Filmografi
### Film
* *[[The Disturbance at Dinner]]* som Wilson Pomade (1998)
* *[[Foreign Correspondents]]* som Randy (1999)
* *[[Motel Blue]]* som Oscar Bevins (1999)
* *[[Live With It]]* som Andrew (2008)
* *[[Jason's Big Problem]]* som Blaine (2010)

### Fjernsyn
* *[[Venner for livet]]* (1994–2004)
* *[[Just Shoot Me!]]* som doktor (2000)
* *[[Heksen Sabrina|Sabrina, the Teenage Witch)]]* som Ethan (2001)
* *[[Scrubs]]* som terapeut (2005)
* ''Iron Chef America – Morimoto/Flay vs. Sakai/Batali

## Referanser


## Eksterne lenker
*
Into the Wild

:*For filmen med samme navn, se [[Into the Wild (film)]].*
***Into the Wild*** er en bok av den amerikanske forfatteren Jon Krakauer. Boken, som ble utgitt første gang i 1996, er dokumentarisk, og forteller unggutten Christopher McCandless' historie. Krakauer skrev opprinnelig en artikkel om McCandless i friluftlivsmagasinet *Outside*, som ble publisert i januar 1993. På grunn av responsen på artikkelen valgte Krakauer å skrive en bok.

Etter at Chris McCandless tok eksamen ved Emory University sluttet han å kommunisere med familien, ga bort pengene sine til Oxfam og reiste rundt i Amerika som haiker. Turen hans endte i Alaska, hvor han levde i omtrent 112 dager, før han til slutt døde av sult. I boken møter Krakauer flere av folkene McCandless møtte på turen sin før Alaska. Han forteller også om sine egne opplevelser i villmarken.

Bokas tittel er hentet fra et postkort McCandless skrev til Wayne Westerberg før han dro ut i Alaskas villmark:

I 2007 kom filmen Into the Wild, basert på Krakauers bok. Filmen er regissert av Sean Penn, og har Emile Hirsch i hovedrollen som McCandless.

Boken er oversatt til norsk og heter *Gåtefull død*.
Susuman

**Susuman** (russisk: Сусума́н) er en by i Magadan oblast i Russland. Byen ligger ved elva Bereljokh, rundt 650&nbsp;km nordvest for Magadan. Innbyggertall: 7&nbsp;200 (2005 est), 7&nbsp;833 (folketelling 2002), 16&nbsp;818 (folketelling 1989).

Susuman ble grunnlagt i 1936 som en bosetning ved en sovkhoz kalt *Susuman* (oppkalt etter ei elv med samme navn). I 1938 ble bosetningen et senter gullgruvedrift i den vestre delen av Magadan oblast, under Dalstrojs kontroll. Den fikk innvilget bystatus i 1964.

## Referanser
Populærmusikk fra Vittula

***Populærmusikk fra Vittula***  er en roman fra 2000 av den svenske forfatteren Mikael Niemi. Boken har utspring i Mikael Niemis egen oppvekst i Pajala i Norrbotten i Sverige på 1960-tallet og begynnelsen på 1970-tallet, men er mer en oppdiktet fortelling enn en selvbiografi. Boken var Niemis første voksenroman og hans store gjennombrudd.

## Filmatisering
Boken ble filmatisert i 2004, se *[[Populærmusikk fra Vittula (film)]]*.

## Referanser
Fylkesvei 1100

**Fylkesvei 1100** går mellom Huseby og Onsøy prestegård i Fredrikstad kommune.

Frem til 2019 hadde veien betegnelsen fylkesvei 405 (Østfold).

## Kommuner og knutepunkter

;
 

## Referanser




## Eksterne lenker
* Vegvesenets vegkart 
*
Lagtingsvalget på Færøyene 1943

**[[Lagtinget (Færøyene)|Lagting]]svalget på [[Færøyene]] 1943** ble avholdt 24. august 1943. Antallet medlemmer av Lagtinget ble økt fra 24 til 25. Fólkaflokkurin doblet antallet mandater og ble dermed det største partiet på Lagtinget med nesten rent flertall. Sjálvstýrisflokkurin klarte ikke å omsette oppslutningen i noen valgkretser til mandater, tross 10,4 prosent av stemmene totalt, og ble dermed stående uten representanter i Lagtinget for første gang.

## Resultater

## Eksterne lenker
* Hagstova Føroya — Íbúgvaviðurskifti og val (Færøysk statistikk)
Sammy Carlson

**Sammy Carlson** (født 1. november 1989 i Tigard i Oregon i USA) er en profesjonell amerikansk freestylekjører, og sponses av Salomon, Oakley, Mt. Hood Meadows, Windells og Skjeersas. Han slo gjennom i 2005 da han kom på førsteplass i Paul Mitchell Freeski Tour i slopestyle. I 2007 fikk han sin første medalje i X-Games med en andreplass i slopestyle. Carlson har dessuten vært med i en rekke skifilmer, blant annet «War», «Teddybear Crisis», «Yeah Dude» og «Seven Sunny Days».
Sammy Carlson vant i 2008 Sprite Big Jump med en cork 270.

## Referanser


## Eksterne lenker
*
Lyngsalpan landskapsvernområde

**Lyngsalpan landskapsvernområde** ble opprettet av Kongen i statsråd 20. februar 2004.
Selve åpningen av landskapsvernområdet var det kronprins Haakon som stod for 22. mai samme år. 
Lyngsalpan landskapsvernområde måler 961,2 km². Verneområdet strekker seg inn i fire kommuner i Troms fylke.

Lyngenhalvøya er kjent langt utover landets grenser. Fra siste halvdel av 1800-tallet har folk strømmet til nord for å få med seg disse alpine områdene. Lyngsalpan danner et sjeldent godt utgangspunkt for varierte naturopplevelser, sommer som vinter.

## Referanser


## Eksterne lenker
*
Lagtingsvalget på Færøyene 1945

**[[Lagtinget (Færøyene)|Lagting]]svalget på [[Færøyene]] 1945** ble avholdt 6. november 1945.

Antallet representanter i Lagtinget ble redusert fra 25 til 23.

## Resultater

## Eksterne lenker
* Hagstova Føroya — Íbúgvaviðurskifti og val (Færøysk statistikk)
Celta Vigo

**Celta Vigo** er et spansk fotballag fra byen Vigo.

Klubben ble dannet i 1923 som en sammenslåing av Real Vigo Sporting og Real Club Fortuna De Vigo. De startet i første divisjon men rykket opp i 1944 til Primera División, hvor de holdt seg helt til 2004 da de rykket ned. Året etter var de tilbake i Primera, men rykket ned på nytt i 2007 til Segunda División.

Den tidligere norske landslagsspilleren Dan Eggen spilte for Celta Vigo fra 1997 til 1999. Den norske fotballspilleren Vadim Demidov spilte der på lån fra Eintracht Frankfurt

## Spillerstall
Oppdatert 9. november 2024.

### Utlånte spillere

## Meritter
*Uefa Cup Intertoto 1: 2000
*Copa Del Rey 3: 1948 1994 og 2001

## Referanser


## Eksterne lenker
*
Cacophony

**Cacophony** var et amerikansk nyklassisk metal band som ble grunnlagt i 1986 av gitaristene Marty Friedman og Jason Becker.

Cacophony er anerkjent på grunn av sine teknisk utfordrende nyklassiske metal-elementer, i tillegg til de to gitaristenes virtuositet. Bandet ble oppløst i 1989, da Friedman ble med i thrash metal bandet Megadeth, og Becker ble med i David Lee Roths soloband. Becker har senere bidratt med låtskriving til Friedmans soloplate *Inferno* (2014). Både Becker og Friedman har gitt ut soloalbum innen mange forskjellige musikksjangere.

## Utgivelser
Deres første album, det stort sett instrumentale *Speed Metal Symphony* (1987), blandet klassisk og hardrock med Friedmans meget eksotiske skalaer. Rask, melodisk og teknisk krevende musikk var å finne på dette albumet.

Deres andre og siste utgivelse, *Go Off!* (1989), hadde mer vokal, men gitaristene var fortsatt i sentrum. Utenom Becker, Friedman og Marrino, hadde det kommet til en ny trommis og en ny bassist. På trommene fant du Deen Castronovo.

## Bandmedlemmer
* Peter Marrino &ndash; Sang
* Marty Friedman &ndash; Gitar
* Jason Becker &ndash; Gitar
* Jimmy O'Shea &ndash; Bass
* Atma Anur &ndash; Trommer
* Craig Swain &ndash; Bass
* Deen Castronovo &ndash; Trommer
* Kenny Stavropoulos &ndash; Trommer

## Diskografi

* *Speed Metal Symphony* (1987)
* *Go Off!* (1988)

## Referanser


## Eksterne lenker
*
Paul Arne Skajem

**Paul Arne «Nuppen» Skajem** (født 1958) er en norsk tidligere alpinist. Han konsentrerte seg om de tekniske disiplinene, og oppnådde sin beste mesterskapsplassering under VM 1982 i Schladming, der han ble nummer ni i slalåm. Han represneterte Idrettslaget Heming.

I verdenscupen oppnådde han fire plasseringer blant de ti beste. Det beste resultatet kom i storslalåm, da han 28. mars 1984 i sveitsiske Laax ble nummer fire i storslalåm. Han var bare åtte hundredels sekunder bak mannen på tredjeplass &ndash; den svenske legenden Ingemar Stenmark. Han deltok under vinter-OL for Norge i 1980 i Lake Placid med ellevteplass i slalåm og 24.-plass i storslalåm.

Han ble norsk mester i storslalåm i 1981 og i slalåm i 1983.

I dag eier og driver Skajem en planteskole på Ris i Oslo. Han arbeider også som ekspertkommentator i forbindelse med NRKs alpinsendinger.

## Referanser


## Eksterne lenker
* 
* ''Lettstelt hage for travel gartner'' &ndash; artikkel om Skajem på www.aftenposten.no
Jarle Halsnes

**Jarle Halsnes** (født 4. mai 1957 i Sauda) er en norsk profesjonell hundesledekjører og tidligere alpinist. Han vant europacupen i alpint sammenlagt i 1978/79. Som alpinist har han to tredjeplasser i verdenscupen (1980 og 1981) som beste plasseringer. Han deltok også i vinter-OL 1980 i Lake Placid.

Jarles to brødre, Stein og Edwin, drev også med alpint. Han trente med hunder da han var alpinist, og begynte med hundesledekjøring i 2003.

Han bor i dag i Steamboat Springs i Colorado, USA.

## Referanser


## Eksterne lenker
* 
* Bilde av Jarle og Edvin Halsnes
Energioperatør

**Energioperatør** er en person som arbeider med drift og vedlikehold av anlegg for produksjon og distribusjon av elektrisk energi. Det gjelder både kraftverk, fordelingsstasjoner og linjenett og kan gjelde både reparasjoner, overvåking og styring.

Yrket krever god kunnskap om mekanikk så vel som elektronikk, og utdanning fram til fagbrev tar fire til fem år.

## Eksterne lenker
* Utdanning.no sin yrkesbeskrivelse av energioperatør
Republikken Alba

:*For republikken som i en kort periode i 1944, se [[Republikken Alba (1944)]]*
**Republikken Alba** (italiensk *Repubblica di Alba*) var en fransk klientstat som ble opprettet den 25. april 1796 i Alba, nord i Italia. Staten omfattet området Piemonte og opphørte den 19. april 1801 ettersom det ble annektert av Frankrike.

Flagget til Republikken Alba ble tegnet av Juan Antonio Ranza, som sa at blått og rødt var for Frankrike og oransje for treet på Piemonte sitt våpenskjold. Flagget eksisterte både i en horisontal og en vertikal utgave.
Podracing

**Podracing** er en fiktiv racingsport som foregår i Star Wars-universet.
"Bilene" er et slags sete med kanter rundt for en person, og to motorer (noen få har fire)
som er satt sammen med to kabler og en slags strøm-"tråd" mellom dem.
Podracerne går i over 600&nbsp;km/t altså ingen trygg sport. I episode 1 av Star Wars-filmene er det Anakin Skywalker som prøver seg på banen.

## Podracere

### Sebulba og Dud Bolt

Den mest kjente podraceren er en kamellignende mann som heter Sebulba. Han bruker skitne triks og leier andre til å ta seg av fiendene sine. En av dem er Dud Bolt, en nebbdyrlignende mann. Sebulba har en stor gul podracer med et slags kryss på motorene.
 
### Gasgano
Gasgano er en podracer med fire armer, en fredelig racer som ikke vil ha noe trøbbel, men erter du han kan han bli din verste fiende.

### Anakin
Med Anakins korte karriere ble han bare kjent som "han som vant boonta evee classic".

## Spillet
Spillet: Star wars episode 1 racer ble gitt ut i 1999. 
Du kan velge mellom noen få biler til og starte med,
Men etter som spillet går sin gang,
har du full kontroll over hvilke deler du kjøper.
Podracerne kan få b.la bedre veigrep, bedre akselerasjon, bedre kjøling på boosten, bedre sving og bedre toppfart.
Det er 4 vanskelighetsgrader (den fjerde får du ved og vinne Mesterskapene).

## Eksterne lenker
* Pod racing @ starwars.wikia.com
Lagtingsvalget på Færøyene 1974

**[[Lagtinget (Færøyene)|Lagting]]svalget på [[Færøyene]] 1974** ble avholdt 7. november 1974. Javnaðarflokkurin forble det største partiet i Lagtinget, og partiets formann Atli Dam tok fatt på sin andre periode statsminister. Valget bød på liten forandring fra resultatet ved lagtingsvalget 1970, men Sjálvstýrisflokkurin doblet sin representasjon til to mandater, mens Sambandsflokkurin mistet ett av sine fem. Valgets uavhengige kandidater fikk til sammen én stemme mer enn Framburðsflokkurin, men ingen uavhengige ble representert.

## Resultater

## Eksterne lenker
* Hagstova Føroya
Mannen som elsket Yngve

***Mannen som elsket Yngve*** er en roman av Tore Renberg. Boka ble første gang utgitt i 2003 på Oktober forlag, og den er også oversatt til svensk, dansk og fransk. Filmen med samme navn, som er basert på romanen, hadde premiere på norske kinoer 15. februar 2008.

## Handling

Romanen handler om et stort dilemma for bokas hovedperson - en tenåring som går i andreklassen i Stavanger. 

Sammen med kompisen Helge og kjæresten Katrine utgjør Jarle Klepp den tøffeste gjengen på skolen. De forfekter kompromissløse standpunkt til livets basale spørsmål: Verdensordningen, musikken, hårsveisen og hvem holder mål og hvem som ikke gjør det.

Den til nå høyst heterofile Jarle forelsker seg i Yngve. Yngve er en innflytter som spiller tennis og som ligger lysår bak gjengen når det gjelder innsikt i livets store spørsmål. Jarle må være ærlig mot seg selv og sine egne følelser og kommer dermed inn i et nett av løgner overfor den gamle gjengen. Rollespillet går over styr og Jarle går brutalt på trynet.

## Andre utgaver
*2008: Lydbokforlaget, lydbok, lest av Rolf Kristian Larsen. ISBN 9788242121882.
*2008: Oktober forlag, heftet. ISBN 9788249505555.

## Eksterne lenker
* MannensomelsketYngve.no 
* ''Mannen som elsket Yngve''-fanside
* <em>Mathias Rust Band</em> på MySpace
Korablino

**Korablino** (russisk: Кора́блино) er en by i Rjazan oblast i Russland. Byen ligger rundt 80&nbsp;km sør for Rjazan. Innbyggertall: 14&nbsp;200 (2005 est.), 14&nbsp;690 (folketelling 2002).

Korablino ble grunnlagt i 1676, og den fikk innvilget bystatus i 1965.

## Referanser
Mikhajlov

**Mikhajlov** (russisk: Миха́йлов) er en by i Rjazan oblast i Russland. Byen ligger ved elva Pronja (ei sideelv til Oka), rundt 65&nbsp;km sørvest for Rjazan. Innbyggertall: 13&nbsp;295 (folketelling 2002).

Mikhajlov ble nevnt første gang i 1546, sammen med andre befestede byer i utkanten av Storfyrstedømmet Moskva. Den var befolket av streltsere, kanonmakere og snekkere, som dannet slobodaer rundt byen. I 1618 motsto Mikhajlov en ti dager lang beleiring fra den polske arme. I 1708 ble byen en del av Moskva gubernija.

## Referanser